**Ministru kabineta noteikumu projekta**

**“****Pārtikas un veterinārā dienesta nolikums”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Nav attiecināms. |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2005. gada 22. februāra noteikumi Nr. 142 “Pārtikas un veterinārā dienesta nolikums” (turpmāk – noteikumi Nr. 142), kurus nepieciešams aktualizēt, lai nodrošinātu Pārtikas un veterinārā dienesta nolikuma atbilstību ārējiem normatīvajiem aktiem.  1. Noteikumos jāprecizē Pārtikas un veterinārā dienesta (turpmāk – dienests) funkcijas, uzdevumi un tiesības, lai tiesību normu redakcija atbilstu Eiropas Savienības tieši piemērojamajos tiesību aktos un Latvijas Republikas normatīvajos aktos lietotajai terminoloģijai.  Dienesta funkcijas un valsts pārvaldes uzdevumi noteikti Pārtikas aprites uzraudzības likumā, Veterinārmedicīnas likumā, Dzīvnieku barības aprites likumā, Dzīvnieku aizsardzības likumā, Ģenētiski modificēto organismu aprites likumā, Lauksaimniecības un lauku attīstības likumā, Dzīvnieku audzēšanas un ciltsdarba likumā, Preču un pakalpojumu drošuma likumā, Farmācijas likumā, Narkotisko un psihotropo vielu un zāļu, kā arī prekursoru likumīgās aprites likumā, Ķīmisko vielu aprites likumā un uz minēto likumu pamata izdotajos Ministru kabineta noteikumos.  2. Tā kā Valsts pārvaldes iekārtas likuma 16. pants paredz, ka nolikumā norāda tikai iestādes funkcijas, uzdevumus un kompetenci, iestādes struktūras un amatpersonu kompetences noteikšana iestādes nolikumā nav paredzēta. Amatpersonu kompetence jau ir detalizēti noteikta Valsts pārvaldes iekārtas likumā, Likumā par budžetu un finanšu vadību, likumā “Par interešu konflikta novēršanu valsts amatpersonu darbībā”, Publiskas personas mantas atsavināšanas likumā, Publisko iepirkumu likumā, Iesniegumu likumā, Arhīvu likumā un citos ārējos normatīvajos aktos. Ievērojot minēto un to, ka nolikumā nav iespējams pilnīgi atspoguļot un nav nepieciešams dublēt amatpersonu kompetenci un to lietderīgāk noteikt dienesta iekšējā normatīvajā aktā, ir nepieciešams svītrot noteikumu Nr. 142 III nodaļu.  3. Tā kā 2020. gada 1. jūlijā ir stājies spēkā Administratīvās atbildības likums, nolikumā ir precizēta pārsūdzēšanas kārtība lēmumiem administratīvo pārkāpumu lietās.  Ņemot vērā grozījumu apjomu un nepieciešamību nodrošināt nolikuma normu pārskatāmību, sagatavots jauns Ministru kabineta noteikumu projekts “Pārtikas un veterinārā dienesta nolikums” (turpmāk – noteikumu projekts). Stājoties spēkā noteikumu projektam, spēku zaudēs noteikumi Nr. 142.  Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz sabiedrību kopumā, Zemkopības ministrijas un dienesta darbiniekiem. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Noteikumu projekts publicēts Zemkopības ministrijas tīmekļvietnes www.zm.gov.lv sadaļā “Sabiedriskā apspriešana” un Ministru kabineta tīmekļvietnes sadaļā “Sabiedrības līdzdalība” no 2020. gada 3. līdz 17. septembrim. |
| 3. | Sabiedrības līdzdalības rezultāti | Saņemti priekšlikumi no biedrības “Latvijas Veterinārārstu biedrības” par dienesta veicamajām darbībām fizisku un juridisku personu konsultēšanā. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija un Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Gurecka 26614495

[Linda.Gurecka@zm.gov.lv](mailto:Linda.Gurecka@zm.gov.lv)